Dušan

Dušan (Thuja) je ród ze swójby cypresowych rostlinow (Cupressaceae). Dalše serbske mjeno je tuja .

W rodźe dušanow (Thuja) su pjeć družinow:
 Korejski dušan (Thuja koraiensis Nakai) (syn.: T. odorata)
 Nawječorny dušan (Thuja occidentalis)
 Hoberski dušan (Thuja plicata)
 Japanski dušan (Thuja standishii (Gordon) Carriére)
 Sichuan-dušan (Thuja sutchuenensis Franch.)

Družina narańši dušan, kotraž prjedy měješe wědomostne mjeno (Thuja orientalis), dźensa so do swójskemu rodej Platycladus zarjaduje a tohodla ma nowe wědomostne mjeno Platycladus orientalis.

Jednotliwe družiny roda Thuja so hodźa mjez druhim na aromatiskej woni rozrybowanych šupiznojtych łopjenow rozeznawać. Tuž wonja Thuja koraiensis kaž mandlowy tykanc, Thuja plicata (tuž hižo bjez rozrybowanja) kaž ananas, Thuja occidentalis kaž jabłučina z korjeninskimi nalikami a wóń wot Thuja standishii dopomina na citronowe placki.

 Nóžki 

 Žórło 
 Steinbachs Großer Pflanzenführer, ISBN 978-3-8001-7567-3, stronje 440 a 442, tam dźe wo družinomaj Riesen-Lebensbaum (Thuja plicata) a Abendländischer Lebensbaum (Thuja occidentalis) 

 Eksterne wotkazy 

Kategorija:Cypresowe rostliny
Kategorija:Štomy